Pedro Santorromán Lacambra, naixito de l'Abizanda (Sobrarbe, Aragón) o 6 de chinero de 1956 y muerto en Zaragoza (Comarca de Zaragoza, Aragón) o 21 de mayo de 2005 por un infarcto de miocardio, estió un politico y incheniero aragonés, melitant d'o Partido de los Socialistas de Aragón, que estió dende as eleccions de 1991 dica la suya muerte alcalde de l'Abizanda, la suya localidat natal. Tamién estió senador en o Senato d'Espanya, esleito en as listas d'o suyo partiu por a provincia de Uesca en 2004 y ocupando iste cargo tamién dica la suya muerte.